[bookmark: _Hlk29661818]Na temelju odluke donesene na ročištu skupštine vjerovnika dana 23. prosinca 2019. godine u stečajnom postupku pod poslovnim brojem ST-1329/2016, stečajna upraviteljica društva GRAĐEVNO d.d. u stečaju iz Vrgorca, OIB 60040338789, oglašava  

JAVNI NATJEČAJ
[bookmark: _GoBack]za prodaju nekretnina u izvanknjižnom vlasništvu stečajnog dužnika – treći poziv

1. PREDMET PRODAJE:
	Red. Br.
	Vrsta i naziv 
	Početna cijena

	1.
	Dio poslovnog kompleksa u Težačkoj ulici bb u Vrgorcu, nekretnine upisane u ZK Općinskog suda u Metkoviću, ZK odjel Vrgorac I, K.O. Vrgorac I, označene kao opisano u priloženom Procjembenom elaboratu o tržišnoj vrijednosti nekretnine
DIO POSLOVNOG KOMPLEKSA U TEŽAČKOJ ULICI BB, VRGORAC, (čest. zem. 153/1 i dr. K.O. Vrgorac I),
u naravi nekadašnje postrojenje dužnika za proizvodnju betona (ex. Betonara)
	965.000,00 kn

	2.
	Dva garažna prostora u stambenoj zgradi u ulici Pod Glavicom 4 u Vrgorcu, upisanoj u ZK Općinskog suda u Metkoviću, ZK odjel Vrgorac I, K.O. Vrgorac I, označene kao opisano u priloženom Procjembenom elaboratu o tržišnoj vrijednosti nekretnine
DVA GARAŽNA PROSTORA, POD GLAVICOM 4, VRGORAC, č.zem. 417/7 (k.č.zem. 346/4) K.O. Vrgorac I,
u naravi dva garažna prostora u prizemlju stambene zgrade
	23.700,00 kn


(Detaljani popisi i opisi nekretnina iskazani u pripadajućim procjembenim elaboratima, nalaze se kod stečajnog upravitelja, te na internetskim stranicama www.sudacka-mreza.hr i sastavni su dio ovog oglasa.)
Navedene nekretnine ad 1. i ad. 2. prodaju se kao dvije zasebne cjeline.
U gore navedenim početnim cijenama nije uračunat PDV.
Pravo podnošenja ponude imaju sve domaće i strane fizičke i pravne osobe koje po važećim propisima Republike Hrvatske mogu stjecati nekretnine na području Republike Hrvatske.
2. JAMČEVINA:
Ponuditelji su dužni platiti jamčevinu u iznosu od 10% početne cijene predmeta prodaje za koji se nadmeću na IBAN društva GRAĐEVNO d.d. u stečaju, broj: HR2324070001100580942, model: HR00, poziv na broj: 0001-OIB ponuditelja, s naznakom «jamčevina za natječaj za prodaju nekretnina u K.O. Vrgorac I». 
Najpovoljnijem ponuditelju položena će se jamčevina uračunati u kupoprodajnu cijenu.
U slučaju da najpovoljniji ponuditelj odustane od sklapanja kupoprodajnog ugovora, odnosno uplate kupoprodajne cijene, gubi pravo na povrat jamčevine.
Ostalim ponuditeljima jamčevina će se vratiti u roku od 7 dana od dana okončanja postupka prodaje po ovom natječaju.
4. SADRŽAJ PONUDE:
Ponuda mora sadržavati:
- redni broj, te naznačenu vrstu i naziv predmeta prodaje navedenih u točki 1. ovog natječaja za koje se kao cjelinu podnosi ponuda
- ponuđeni iznos kupoprodajne cijene izražen u kunama za cjelinu nekretnina za koju se podnosi ponuda
- dokaz o uplaćenoj jamčevini
- presliku osobne iskaznice ili putovnice za fizičke osobe, a za pravne osobe presliku rješenja o upisu u sudski ili drugi odgovarajući registar za pravne osobe, te presliku kartice tekućeg računa ili broja žiro-računa na koji se može vratiti jamčevina
- podatke o ponuditelju (ime, prezime, adresu, OIB i potpis za fizičke osobe, odnosno, za pravne osobe: tvrtku/naziv, sjedište, OIB i puno ime i prezime ovlaštene osobe s potpisom i pečatom)
5. UVJETI PRODAJE:
- nekretnine se prodaju kao cjelina po načelu «viđeno-kupljeno» što isključuje naknadne prigovore kupca po bilo kojoj osnovi
- nekretnine se prodaju kao izvanknjižno vlasništvo te sav teret, odnosno rizik sređivanja vlasništva, odnosno uređivanja međa i prava služnosti prolaza kod istih preuzima na sebe kupac
- poreze i sve druge pristojbe u vezi s kupoprodajom snosi kupac
- kupac kao i tvrtke i obrti u njegovom vlasništvu ne smiju imati dugovanja prema prodavatelju
- nekretnine se prodaju pod uvjetom jednokratne isplate ponuđene kupoprodajne cijene u cijelosti
- prodavatelj zadržava pravo poništiti natječaj, pravo ne prihvatiti nijednu ponudu, kao i pravo izabrati drugog najpovoljnijeg ponuditelja među prispjelim ponudama ako najpovoljniji ponuditelj odustane od kupnje (odustankom od kupnje smatra se nesklapanje ugovora u roku utvrđenom ovim natječajem, odnosno neplaćanje kupoprodajne cijene u roku utvrđenom ovim natječajem) a sve to bez ikakvog obrazloženja i odgovornosti prodavatelja prema ponuditeljima i njihovim troškovima.
6. NAJPOVOLJNIJA PONUDA:
Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos ponuđene cijene.
Podnošenje ponude ima značaj prihvaćanja svih uvjeta natječaja.
Natječaj je valjan ako pristigne makar i samo jedna valjana ponuda.
U slučaju da dva ili više ponuditelja, uz ispunjavanje svih uvjeta natječaja, ponude isti iznos cijene, održat će se usmeno nadmetanje.
7. PODNOŠENJE I OTVARANJE PONUDA:
Ponude treba dostaviti u zatvorenoj omotnici na adresu: GRAĐEVNO d.d. u stečaju, stečajna upraviteljica Mira Hajdić, Smiljanićeva 2, 21000 Split, s naznakom: «ne otvarati – ponuda za natječaj».
Rok za podnošenje pisanih ponuda je 27. ožujka 2020. godine do 14,00 sati (do tog roka ponuda treba stići na adresu prodavatelja bilo poštom, bilo osobnom dostavom).
Nepravodobno prispjele i nepotpune ponude neće se razmatrati.
Javno otvaranje ponuda održat će se 30. ožujka 2020. god. u 10,00 sati na Trgovačkom sudu u Splitu, u sobi 111, 1. kat, na adresi: Sukoišanska 6, Split, u nazočnosti ponuditelja, odnosno njihovih ovlaštenih predstavnika.
8. SKLAPANJE KUPOPRODAJNOG UGOVORA I PLAĆANJE KUPOPRODAJNE CIJENE:
Odabrani najpovoljniji ponuditelj dužan je u roku od 8 dana od dana otvaranja ponuda i utvrđenja najpovoljnije ponude sklopiti kupoprodajni ugovor, te u roku od 30 dana od dana sklapanja ugovora platiti kupoprodajnu cijenu u cijelosti. U slučaju da najpovoljniji ponuditelj odustane od sklapanja kupoprodajnog ugovora, odnosno uplate kupoprodajne cijene, postupak će se ponoviti s nerednim najpovoljnijim ponuditeljem.
Dodatne obavijesti mogu se dobiti kod stečajne upraviteljice na telefon broj: 098/265-928.
Predmetne nekretnine mogu se razgledati u otvorenom roku za podnošenje pisanih ponuda, uz prethodnu najavu na telefon broj: 098/9724-447.
